kardosdrur/scandi-wiki huggingface dataset:
Laksefiskeri i Yemen (film)

Laksefiskeri i Yemen er en britisk-fransk film fra 2011 instrueret af Lasse Hallström med Ewan McGregor, Emily Blunt, Kristin Scott Thomas, Amr Waked og Rachael Stirling i hovedrollerne.

Filmens manus af Simon Beaufoy er baseret på romanen af samme navn fra 2007, forfattet af Paul Torday. Filmen handler om en fiskeekspert, som rekrutteres til et projekt, hvor en sheik har en vision om at drive sportsfiskeri i ørkenen i Yemen. Filmen indspilledes i London, Skotland og Marokko fra august til oktober 2010.

Filmen var nomineret som bedste drama- eller musicalfilm ved Golden Globe 2013. Begge hovedrolleindehaverne blev ligeledes nominerede til henholdsvis bedste mandlige og kvindelige skuespiller ved samme prisuddeling.

Rolleliste 
 Ewan McGregor - Alfred "Fred" Jones
 Emily Blunt - Harriet Chetwode-Talbot
 Kristin Scott Thomas - Patricia Maxwell
 Amr Waked - Sheikh Muhammad
 Rachael Stirling - Mary Jones
 Catherine Steadman - Ashley
 Tom Mison - Robert Mayers
 Hugh Simon - Udenrigsminister
 Conleth Hill - Bernard Sugden
 Steven Blake - Indenrigsminister
 Waleed Akhtar - Essad
 Pippa Andre - Assistent
 Simone Liebman - Turist
 Colin Kilkelly - Journalist
 James Cutting - Journalist
 Wadah Almaqtari - Tribes Man
 Mohammed Awadh - Tribes Man
 Hamza Saeed - Tribes Man
 Wail Hajar - Tribes Man
 Hamish Gray - Malcolm
 Abdul Alhumikani - Tribes Man

Noter

Eksterne links 
 

Franske film fra 2012

Dramafilm fra Storbritannien
Film instrueret af Lasse Hallström
Romantiske komediefilm fra Storbritannien
Dramafilm fra Frankrig
Britiske film fra 2012
Eremitage

Eremitage eller ermitage (fransk hermitage) er en eremitbolig, en enebolig eller eremithytte. Eremitage benyttedes hyppigt i det 18. århundrede i større haveanlæg, hvor man på ensomme steder mellem træerne opførte en lille træhytte, dækket med bark og strå, og ofte forsynet med klokkespil og lignende, der kunne sætte fantasien i sving, en efterligning af en virkelig eremitbolig.

Eremitage er navnet på en række berømte pavilloner eller havehuse, for eksempel Jean-Jacques Rousseaus i Montmorency, Ludvig XIV’s Château de Marly ved Versailles, det markgrevelige lystslot i Bayreuth. Endvidere på det med Vinterpaladset i Sankt Petersborg sammenbyggede palads, som 1840-52 opførtes efter Leo von Klenzes tegninger, med en berømt skulptur-, oldsags- og malerisamling, på en stor russisk restaurant og på en smuk lysthave i Moskva. Et smukt eksempel har man i Danmark med jagtslottet Eremitagen, derudover var der eremithytter i Søndermarken og i haverne til Munkholm ved Mariager, Sanderumgaard ved Odense og Hindsgavl Slot ved Middelfart.

Hofmarskal Johan Bülow opbyggede efter afskedigelsen i 1793 og til sin død i 1828 en romantisk have ved Odense, Sanderumgaard, med mange haveelementer, 'garden follies', blandt andet eremithytten Tankefuld med skiltet "Døden er vis! Dødens Time er uvis!"

Eksterne henvisninger og kilder 
 , bind 7, side 396, skrevet af arkitekt Carl Brummer

Havekunst
Bygninger
The Rhodes Not Taken

The Rhodes Not Taken er den femte episode af den amerikanske tv-serie Glee. Episoden er skrevet af Ian Brennan og er instrueret af John Scott, og blev vist på Fox den 30. september 2009. Episoden handler om at korlederen Will Shuester får den tidligere kormedlem April Rhodes med i klubben, i håb om at forbedre klubbens chancer i kølvandet på Rachels udmelding af klubben, til fordel for skolens musical. Finn flirter med Rachel i et forsøg på at overtale hende til at vende tilbage til klubben, og selv om Rachel er vred, da hun opdager at Finns kæreste Quinn er gravid, genindtræder hun i sidste ende i koret.

Gæstestjerne Kristin Chenoweth spiller April Rhodes, og synger med på 3 af episodens 6 musikalske spor.  Studieoptagelser af fire af de seks sange, der udføres i episoden, blev udgivet som singler, til rådighed for digital download, og to af sangene er med på albummet Glee: The Music, Volume 1. 

Episoden blev set af 7.320.000 amerikanske seere. Den modtog overvejende positive anmeldelser fra kritikerne, hvor Chenoweths udseende og hendes version af Queens sang "Somebody to Love" navnlig modtog ros. Raymund Flandez fra The Wall Street Journal, Mike Hale fra New York Times og Denise Martin fra Los Angeles Times anså "Somebody to Love" som showets bedste musicalnummer, siden iscenesættelsen af Journeys sang "Don't Stop Believin'" i pilotepisoden.

Plot 

Ds Rachel Berry ikke længere er en del af New Directions, McKinley Highs showkor, vosker korleder Will Schuesters bekymring over klubbens forestående præstation ved den forestående konkurrence. Han opdager, at April Rhodes, som var medlem af klubben i løbet af hans egne high school tid, faktisk aldrig dimitterede, og overbeviser hende om, at vende tilbage til skolen for at få sin eksamensbevis, og slutte sig til koret. Da hun ikke nåede sine drømme om Broadway, er April nu alkoholiker. Efter studievejlederen Emma advarer Will om, at April fører de studerende ud i uføre, beder Will hende om at lægge alkoholen på hylden, hvilket ind indvilliger i. 

Finn er bekymret for sin fremtid, efter at have fået at vide af sin kæreste Quinn, at hun er gravid med hans barn. Emma foreslår, at i stedet for, at han sigter efter et fodboldstipendium til college, skal udnytte sit musikalske talent.

Eksterne links 
 
 "The Rhodes Not Taken"  at TV.com

Episoder af Glee
Borgpladsen (Flensborg)

Borgpladsen (dansk) eller Burgplatz (tysk) er en plads i det vestlige Flensborg. Pladsen ligger cirka 300 meter vest for den indre by på grænsen mellem Duborg-kvarteret og den Vestlige Høje. Den har i dag størst betydning som trafikalt knudepunkt. Fra Borgpladsen udgår blandt andre Duborggade (Duburger Straße) og Knuthgade (Knuthstraße) som forbindelsesled mellem de vestlige bydele og Toosbygade (Toosbüystraße) som forbindelsesled til bykernen. Toosbygade blev anlagt i Glimbækdalen i 1900. Områet omkring Borgpladsen er præget af tæt bebyggelse i karré-struktur.

Pladsen har fået navn efter Duborg Slot. I den nazistiske tid fra 1933 til 1945 hed pladsen Schlageterplatz,  benævnt efter den nazistiske terrorist Albert Leo Schlageter.

Eksterne henvisninger 

Torve og pladser i Flensborg
Glimbæk

Glimbæk (dansk) eller Glimbek (tysk) var en å ved Flensborg i det nordlige Tyskland, som løb gennem Glimbekdalen ud i Flensborg Fjord. Ved Glimbækkens munding i fjorden stod i middelalderen byens forsvarstårn. Tårnet indgik senere i Flensborg byvåben. 

Glimbækken havde sit udspring i Moseløkken mellem det nuværende Moltkegade og Nerongs Allé på højdedraget vest for bymidten, gik mod Borgpladsen og strømmede herfra ned mod fjorden. Åen dannede i middelalderen byens grænse mod nord. Senere blev byen udvidet mod nord og åen mistede sin betydning som bygrænse. I stedet markerede åen nu grænsen mellem Vor Frue (Sankt Mariæ)-kvarteret omkring Nørretorv og Ramsherreds-kvarteret (Skt. Gertruds Sogn) omkring Nørregade i den indre by. I 1900 blev åen kanaliseret og overbygget af Toosbygade.

Litteratur / Kilder 
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Flensborg 2009, side 66
 Gesellschaft für Flensburger Stadtgeschichte: Flensburg in Geschichte und Gegenwart, Flensborg 1979, side 48

Flensborg
Vandløb i Slesvig-Holsten
Kolva (biflod til Usa)

Kolva (, ) er en flod i Nenetskij autonome okrug og Republikken Komi i Rusland. Kolva er en højre biflod til Usa i Petjoras flodsystem. Floden er 546 km lang, med et afvandingsareal på 18 100 km². Den har udspring i Nenetsk og flyder hovedsageligt i sydlig retning til sammenløbet med Usa lige vest for byen Usinsk i Republikken Komi. Kolva er tilfrosset fra slutningen af november til midten af maj.

Kilder 

Floder i republikken Komi
Floder i Nenetskij autonome okrug
Petjoras flodsystem
Caroline Dhavernas

Caroline Dhavernas (født 15. maj 1978) er en canadisk skuespiller. Dhavernas er bedst kendt i USA, som Jaye fra den kortlivede tv-serie Wonderfalls på Fox. Hun medvirkede også som Dr. Lily Brenner i ABCs medicinske drama Off the Map. I 2013 blev hun castet som Dr. Alana Bloom i NBCs psykologisk tv-serie Hannibal.

Filmografi

Film

Fjernsyn

Eksterne links

 

Filmskuespillere fra Canada
Joseph-Hippolyte Guibert

Joseph-Hippolyte Guibert (13. december 1802 i Aix–6. juli 1886 i Paris) var en fransk kardinal.

Ikke længe efter at have fuldendt sine teologiske studier i Rom blev Guibert generalvikar i Ajaccio, 1842 biskop i Viviers, 1857 ærkebiskop i Tours, 1871 blev han Darboys efterfølger som ærkebiskop i Paris, og 1873 blev han kardinal. Guibert stillede sig i spidsen for den ultramontane bevægelse i Frankrig og hævdede med kraft kirkens ret over for staten; men trods ivrige underhandlinger mellem kurien og republikken, især 1877, lykkedes det ham ikke at skaffe klerikalismen sejr. Guibert påbegyndte opførelsen af kirken på Montmartre, der, indviet til Jesu allerhelligste hjerte (Sacré cœur de Jésus), skulle beherske hele Paris.

Kilder 
 

Kardinaler fra Frankrig
Ærkebiskopper
Katolske biskopper fra Frankrig
Franskmænd i 1800-tallet
Radiomuseet (Göteborg)

Radiomuseet er et museum i Göteborg, der viser den historiske udvikling indenfor radio, herunder radioamatører, privatejede radiostationer, militærradio, radio på skibe og kystradiostationer. Derudover beskæftiger museet sig med måleinstrumenter, mobiltelefoni og fjernsyn. Museet råder desuden over et håndbogsbibliotek.

Museet drives af Radiohistoriska föreningen i Västsverige og ligger på Hisingen, på Götaverkens gamle område på Lundbystrand.

Kilder 
 Radiomuseet  hos goteborg.com
 Radiomuseet  hos DoToday - Göteborg
 "Radiomuseet en pärla för radioter" hos Direktpress AB

Eksterne henvisninger 

 radiomuseet.se - Radiomuseet i Göteborg

Museer i Sverige
Tekniske museer
Museet (Gøteborg)
Göteborg
Usinsk

Usinsk (, ) er en by i Republikken Komi i Rusland, ca. 750 km nordøst for republikkens hovedstad Syktyvkar, og 100 km nord for byen Petjora. Den ligger på nordbredden af floden Usa, omkring 30 km før denne munder ud i floden Petjora. Indbyggertallet i Usinsk er 39 831(2014).

Usinsk blev grundlagt i 1966 som en bosætning ved de nyopdagede forekomstene af råolie mod nord i Republikken Komi, og fik bystatus i 1984. Usinsk er administrativt direkte underlagt republikken. Til byen hører et 30 600 km² stort territorie.

Byen er centrum for olie og gasudvindingen i Republikken Komi. Tre fjerdedele af olien, der udvindes i republikken kommer fra feltene i territoriet omkring Usinsk. I 1980 blev byen knyttet til Petjorabanen med et 108 km langt sidespor.

Kilder

Eksterne henvisninger 

 Usinsk hjemmeside  

Byer i republikken Komi
Socialt udsatte

Definitionen på socialt udsatte er ikke entydig.

Center for Alternativ samfundsanalyse (CASA) benytter den mest vidtgående definition: "Personer eller grupper, der har vanskeligt ved selvforsørgelse."

Socialministeriet benytter en anden definition og definerer socialt udsatte bredt som: "Personer, der lever i samfundets yderkanter, personer, der ofte har et dårligt helbred, der sjældent har en tilknytning til arbejdsmarkedet, og som ikke drager nytte af samfundets almindelige tilbud til borgerne."

Socialstyrelsens udsatteenhed benytter en tredje definition og definerer socialt udsatte som: "Mennesker, der har et eller flere tunge sociale problemer: Sindslidelse, alkoholmisbrug, stofmisbrug, hjemløshed, prostitution, vold i nære relationer eller senfølger af seksuelle overgreb."

Mulige årsager 
Ifølge CASA kan årsagerne være, at personerne eller grupperne er nedslidte efter mange års hårdt arbejde, er fyrede og har mistet deres arbejde, har problemer med tilknytning pga. sygdom/dårligt helbred eller har problemer i overgang fra skole til arbejdsliv.

De kan have sociale problemer i form af gentagne nederlag i skolen og i job, sociale belastninger i familielivet, f.eks. skilsmisse, dårlige opvækstvilkår, manglende voksenkontakt, manglende omsorg, misbrug i hjemmet eller misbrugsproblemer.

De kan mangle støtte og hjælp til at komme ud af den socialt belastede situation og dermed give dem et meningsfuldt hverdagsliv. 
Det kan være at den kommunale sociale indsats ikke er prioriteret og tilrettelagt til at kunne afhjælpe deres sociale problemer.

Socialt udsatte i Danmark 
80-85.000 borgere i Danmark kan ifølge Socialministeriet betegnes som socialt udsatte.. Omkring 22.000 socialt udsatte har en psykisk lidelse. 20.000-25.000 alkoholmisbrugere er socialt udsatte. Der er ca. 27.000 stofmisbrugere i Danmark. Der er omkring 5.000 hjemløse i Danmark.

Referencer 

Fattigdom
Social ulighed
Socialvidenskabelige begreber
Elektrostatisk induktion

Elektrostatisk induktion er en redistribution af et objekts elektriske ladning, forårsaget af indvirkning af ladninger på på andre objekter tæt ved.
Ved tilstedeværelsen af et ladet legeme, vil en isoleret leder få en positiv ladning på den ene ende - og en negativ ladning den anden ende.

Elektrostatisk induktion blev opdaget af den britiske videnskabsmand John Canton i 1753 og af den svenske professor Johan Carl Wilcke i 1762.
Elektrostatiske generatorer, såsom Wimshurst-maskinen, Van de Graaff-generatoren og elektroforen, anvender disse principper.

Ved elektrostatisk induktion, vil den elektrostatiske potential (spænding) være konstant på ethvert punkt på en leder.
Induktion kan også være årsagen til tiltrækningen af lette ikke-ledende objekter, såsom balloner, papir eller flamingostykker, til statisk elektriske ladninger. (Elektrostatisk induktion må ikke forveksles med elektromagnetisk induktion.)

Kilder/referencer

Eksterne henvisninger 
 

Elektrostatik
Elektricitet
Kærguldkarse

Kærguldkarse (Rorippa palustris), ofte skrevet kær-guldkarse, er en enårig, 10-80 cm høj plante i korsblomst-familien. Arten er oprindeligt hjemmehørende i den nordlige tempererede zone, men er nu udbredt over det meste af Jorden. Det er en spinkel plante med fjersnitdelte blade og små gule blomster, der højst er af længde med bægeret. Skulpen er pølseformet og 3 gange så lang som bred.

I Danmark er kærguldkarse almindelig ved vandhuller, i grøfter, på enge og affaldspladser. Den blomstrer i juni til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Guldkarse
Vandpeberrod

Vandpeberrod (Rorippa amphibia) er en flerårig, 40-120 cm høj plante i korsblomst-familien. Blomsterne er 9-11 mm med gule kronblade. Skulperne er elliptiske og 3-6 mm lange. I Danmark findes Vandpeberrod hist og her i den sydlige del af landet ved mudrede bredder af vandhuller og vandløb.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Guldkarse
Vejsennep (Sisymbrium)

Vejsennep (Sisymbrium) er en slægt af planter, der består af omkring 80 arter, hvoraf 4 arter findes vildtvoksende i Danmark. Også slægten Descurainia kaldes på dansk for vejsennep.

Arter 
De fire danske arter i slægten:
 Rank vejsennep (Sisymbrium officinale)
 Stivhåret vejsennep (Sisymbrium loeselii)
 Ungarsk vejsennep (Sisymbrium altissimum)
 Volgavejsennep (Sisymbrium volgense)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Korsblomst-familien
Egen Kirke

Egen Kirke er en kirke i Egen Sogn i landsbyen Egen umiddelbart syd for den tidligere stationsby Guderup på Als i Sønderborg Kommune. Indtil Kommunalreformen i 1970 lå kirke og sogn i Als Nørre Herred (Sønderborg Amt).

Sydøst for kirken står et senmiddelalderligt klokkehus af eg.

Eksterne henvisninger 

 Egen Kirke  hos KortTilKirken.dk
 Om kirken udvendigt  og indvendigt  fra Egenkirke.dk - med tekst og billeder

Kirker i Sønderborg Kommune
Kirker i Haderslev Stift
Kirker i Sønderborg Amt
Cheerleader (sang)

Cheerleader (Felix Jaehn Remix) er en single af den jamaicanske reggaesanger OMI (Omar Samuel Pasley), der opnåede succes i Danmark, såvel som flere andre steder i verden. Det er et remix af OMIs egen tidligere single Cheerleader, lavet af tyskeren Felix Jaehn.

Hitlister 
"Cheerleader (Felix Jaehn Remix)"

Referencer

Eksterne henvisninger 

Sange fra 2014
Singler fra 2014
Nummer-et hits i Danmark
Nummer-et hits i Sverige
Mellemslesvigsk

Mellemslesvigsk er en dansk-sønderjysk dialekt (varietet) i området syd for den dansk-tyske grænse omtrent mellem Flensborg og Nibøl. Historisk omfatter dialekktområdet hele det mellemslesvigske gestområde ned til omtrent Slesvig by, Svavsted og Husum. Dialekktområdet rakte altså længere mod syd end det gør i dag. Mod øst gik det mellemslesvigske over i angeldansk. Mod vest grænsede dialekten til nordfrisisk.

I området tales nu overvejende standardtysk (som hverdagssprog), men også nedertysk og sydslesvigdansk (som regional- og mindretalssprog).

Kilder 

Danske dialekter
Jysk (folkemål)
Sydslesvig
Forsvarets Militærpoliticenter

Forsvarets Militærpoliti er en Forsvarets værnsfælles militærpolitienhed under Trænregimentet.

Centret blev oprettet 1. januar 2015 ved at sammenlægge Hærens, Søværnets og Flyvevåbnets forskellige militærpolitienheder til en enkelt placeret ved Aalborg Kaserner, organisatorisk underlagt Trænregimentet.

Forsvarets militærpoliti består af cirka 350 ansatte som er let genkendelige på den røde baret, den hvide fløjtesnor over venstre skulder og det sorte læderarmbind på højre overarm med hvid påskrift "MP".

Opgaver 
Militærpolitiet har en række opgaver:

 Fangetjeneste
 Oprettelse og opretholdelse af tilbageholdelsesfaciliteter for tilbageholdte i fredstid samt krigsfanger i krigstid
 Livvagtopgaver
 Sikkerhedsoperationer
 Bevogtning af beskyttede områder, kurertjeneste og afhentning af udeblivere, afsøgning af rum og køretøjer for bomber samt lytteudstyr
 Almene politiopgaver
 Efterforskning af forbrydelser, ransagning og bevissikring
 Kontrol af uroligheder, anholdelse af gerningsmænd
 Færdelsesregulerende opgaver

Uddannelse  
Militærpolitiets grunduddannelse tager 10,5 måneder, efter aftjening af værnepligt, hvorefter der skal gennemføres en funktionsuddannelse der tager ca. 8 måneder afhængigt af Forsvarets behov for specialer indenfor sø-, luft- eller landmilitære operationer.

Militærpolitiets grunduddannelse dækker blandt andet over følgende områder:

 Rets og straffeforhold
 Kamptræning
 Efterforskning
 Militærpolitistations- og patruljetjeneste
 Konflikthåndtering og magtanvendelse
 Rapportsprog og administration
 Trafikkontrolfunktioner
 Kontrol og sikkerhedsfunktioner
 Tilbageholdelsesfunktioner

Historie 
Det moderne danske militærpoliti blev oprettet i marts 1947 som følge af at de allierede krævede at de danske styrker blev fulgt af sådant et korps. Militærpolitiet blev uddannet af britiske militærpoliti, hvilket er årsagen til, at de som den eneste danske militære enhed udfører britisk eksercits. Heri ligger også baggrunden for den røde hovedbeklædning. 

Selve ideen om et militærpolitikorps stammer dog helt tilbage fra det 16. århundrede, hvor man havde profossen og stokkeknægte.

Referencer

Eksterne henvisninger 

 forsvaret.dk: militærpolitiet 
 Forsvaret.dk uddannelse som Militærpolitibetjent 
 Militærpolitiforeningen i Danmark 

Etableret i 2015
Danmarks militær
Politi i Danmark
Tove Rasmussen

Tove Rasmussen (født ca. 1930) blev 24. august 1949 ved et nævningeting i Kolding idømt psykopatforvaring på ubestemt tid for den 21. februar 1946 i Odense at have forgiftet sin mor Ellen Ingeborg Rasmussen med en overdosis sovepiller og den 7. januar 1949 at have myrdet sin far Ove Rasmussen med skud fra et jagtgevær på en gård ved Vandel Flyveplads.

Mordet i Vandel 1949 
Sent om eftermiddagen fredag den 7. januar 1949 affyrede den 18-årige Tove Rasmussen 2 skud med et jagtgevær fra soveværelset på gården Skovvang, beliggende Østerbyvej 27 få hundrede meter nord for den vestlige ende af Vandel Flyveplads, og ramte sin far, den 48-årige gårdejer og tørvefabrikant Ove Rasmussen, som stod ved gårdens pumpe på gårdspladsen og faldt om, dræbt på stedet.
Hun slæbte liget ind i et lille rum ved siden af bryggerset.

Tove Rasmussen påstod overfor politiet, at det var et vådeskud, men dagen efter gik hun til bekendelse og indrømmede skuddrabet på sin far.

Mordet i Odense 1946 
Under ledelse af politimester N.J. Schmidt fra Vejle og kriminalkommissær P. Hejnfeldt iværksattes en efterforskning og liget af Tove Rasmussens mor syersken Ellen Ingeborg Rasmussen, født Johnsen, som døde i Odense den 21. februar 1946 omkring kl. 16.30, blev gravet op af graven på kirkegården i Hammelev ved Grenå og obduceret.
Obduktionen viste, at hun var blevet forgiftet, da der blev påvist et bromholdigt medikament.

I retten den 25. januar 1949 indrømmede Tove Rasmussen, at hun havde forgiftet sin mor i soveværelset på 1. sal i villaen Windelsvej 21, Odense, ved at give hende en overdosis sovepiller af mærket Bromisoval under et påskud af, at det var slankepiller.

Psykopatforvaring 
Få dage før domsafsigelsen 24. august (1949 eller 1951) ved et nævningeting i Kolding, trak Tove Rasmussen sin tilståelse om drabet på sin mor tilbage. Dommen lød på psykopatforvaring på ubestemt tid.

Eksterne links 
 Drabssager 1949  - drabssageridanmark.beboer2650.dk
 Giftdrab i Danmark  - drabssageridanmark.beboer2650.dk
 Østerbyvej 27, Vandel - Skovvang  - historiskatlas.dk
 Ove Rasmussen 1901-1949 - hcbaagoe.dk

Se også 
 :en:Bromisoval

Forvaringsdømte
Mord i Danmark
Richard Chancellor

Richard Chancellor (cirka 1521 - 1556) var en engelsk opdagelsesrejsende.

Chancellor blev sendt ud for at finde en nordøstlig sejlrute til Indien, men flåden blev splittet ved Lofoten. Chancellor endte ved Hvidehavet og drog over land til Moskva, hvor han blev venligt modtaget af zaren, og vendte i 1554 hjem med sit skib til England. Hans næste rejse til Moskva, i 1555, førte til oprettelsen af livlige engelsk-russiske handelsforbindelser via Hvidehavet. Under hjemsejladsen til England i 1556 led han skibbrud ved Skotlands kyst og omkom.

Chancellors russiske rejseberetning indleder serien af Richard Hakluyts Navigations.

Litteratur 
 Svensk uppslagsbok. Lund 1930.

Opdagelsesrejsende fra Storbritannien
Moths Ordbog

Moths Ordbog er en dansk ordbog fra omkring år 1700.

Den originale ordbog findes som håndskrevne foliobind. Udover 2 prøvetryk blev den aldrig udgivet i datiden, men Det Danske Sprog- og Litteraturselskab har nu gjort værket digitalt tilgængelig fra mothsordbog.dk.

Historie  
Ordbog har navn efter Matthias Moth (1649-1719), der var Christian V's embedsmand. Han påbegyndte værket i 1680'erne Efter Moth blev afskediget i 1699 fik han lejlighed til at koncentrere sig mere om opgaven, og Dansk biografisk Lexikon noterer at han arbejdede "med Flid og Udholdenhed til sin død" på værket. Moth var ikke ene om at indsamle materiale. Han skrev til landets biskopper med en opfordring til at finde akademisk uddannede der kunne hjælpe med opgaven.

Efter Moth døde var værket arvingernes ejendom indtil de i 1753 solgte det til Kongen. Herefter stod det i Gehejmearkivet, for så i 1784 at blive flyttet til Det Kongelige Bibliotek. Englænderne ødelagde i 1807 ved deres bombardement den del af værket der indeholdt opslag fra P til R. Også en del af O gik til grunde.

Med støtte fra Carlsbergfondet og Kulturministeriet digitaliserede Det Danske Sprog- og Litteraturselskab værket, så det i 2013 kunne lægges på Webben og tilgås på adressen mothsordbog.dk.

Tilgang 
Det Kongelige Bibliotek opbevarer de 62 originale håndskrevne foliobind. I alt tælles 11.522 håndskrevne sider.
På mothsordbog.dk er det nu muligt at se opslagene, søge på ord og se faksimiler.
Ordbogen kan foruden via Webben også tilgås via en app der findes til populære mobilenheder.

Henvisninger

Ekstern henvisning 
 mothsordbog.dk

Ordbøger
Litteratur fra Danmark
Det Danske Sprog- og Litteraturselskab
Victor Sparre

Victor Sparre (Victor Smith til han var 50) (født 4. november 1919 i Bærum, død 16. marts 2008 i Asker) var en norsk billedkunstner. Han var særlig kendt for sin farvestærke malerkunst og sine glasmalerier.

Han har bl.a. fremstillet et glasmaleri i Stavanger Domkirke i østvæggen over alteret i 1957.

Referencer 

Malere fra Norge